Man in kop geskiet tydens inbraakArgieffoto: SAPD/Facebook Sers. Yanga Ngcukana, woordvoerder van die polisie, het gesê die verdagtes het die man en vrou omstreeks 19:30 Dinsdagaand in hul huis oorval. Die verdagtes, wat balaklawas en bruin leerbaadjies aangehad het, het die huis glo deur ŉ oop deur binnegekom voor hulle op die man en vrou losgebrand het. Volgens Ngcukana is die man in die kop geskiet en is hy op die toneel dood. Die vrou is in die skouer geskiet en is na die Pelonomi-hospitaal geneem vir behandeling. “Ongeveer sewe magasyne is op die toneel gevind en deur die polisie op beslag gelê.” Die polisie ondersoek die saak. Enigiemand met inligting kan die Wepener-polisie kontak by 051 583 5219.